4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.2344/1061 της 12 Φεβρ./31  Μαρτ. 1977 (ΦΕΚ Β΄ 308) Περί αυξήσεως των ανωτάτων ορίων των μηνιαίων υποτροφιών εκ κληρονομιών και δωρεών, τελουσών υπό την άμεσον διαχείρισιν του Δημοσίου και τοιούτων υπέρ κοινωφελών σκοπών, εκτελεστέων υπό προσώπων άλλων, πλην του Κράτους. Έχοντες υπ’ όψει: 1.Τας διατάξεις του άρθρ. 20 του Νόμ. 4154/10.3.1961 (ΦΕΚ 48/18.3.1961, τ.Δ΄.) «περί τροποποιήσεως, συμπληρώσεως του Ν.Δ. 2039/39 “περί τροποποιήσεως, συμπληρώσεως και κωδικοποιήσεως των νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών». 2.Την υπ’ αριθ. 1/27.1.1977 γνωμοδότησιν του Συμβουλίου Εθνικών Κληροδοτημάτων. 3.Την υπ.’ αριθ. Δ.6465/1497/15.10.1976 εξουσιοδοτικήν απόφασιν του Πρωθυπουργού και ημών (ΦΕΚ 1279/16.10.76, τ.Β΄), αποφασίζομεν: 1.Καθορίζομεν τα ανώτατα όρια των χορηγουμένων μηνιαίων υποτροφιών, εις βάρος κληρονομιών, κληροδοσιών και δωρεών, τελουσών υπό την άμεσον διαχείρισιν του Δημοσίου, ως και κληρονομιών, κληροδοσιών και δωρεών υπέρ κοινωφελών σκοπών, εκτελεστέων υπό προσώπων άλλων, πλην του Κράτους, ως ακολούθως: α)Δια τους σπουδάζοντας εις την αλλοδαπήν μέχρι ποσού δραχμών 15.000. β)Δια τους φοιτώντας εις πανεπιστήμια και λοιπάς Ανωτάτας Σχολάς της ημεδαπής μέχρι ποσού δραχ. 6.000. γ)Δια τους φοιτώντας εις τας Ανωτέρας Σχολάς της χώρας μέχρι ποσού δραχμών 5.000. δ)Δια τους φοιτώντας εις σχολεία Μέσης Εκπαιδεύσεως και τας εξομοιουμένας προ αυτάς Τεχνικάς, Επαγγελματικάς, Γεωργικάς και λοιπάς εν γένει Πρακτικάς Σχολάς μέχρι ποσού δραχμών 4.000. ε)Δια τους φοιτώντας εις πλήρη Ωδεία, μέχρι ποσού δραχμών 4.000. ς)Δια τους φοιτώντας εις Δημοτικά Σχολεία μέχρι ποσού δραχμών 3.000. 2.Τα ως άνω ποσά χορηγούνται εφ’ όσον τα ετήσια έσοδα των οικείων κοινωφελών περιουσιών εξαρκούσι προς παροχήν όλων των εν ταις σχετικαίς πράξεσιν οριζομένων υποτροφιών και κατόπιν ημετέρας εγκρίσεως. (Αντί για τη σελ.251(α) Σελ.251(β)) Τεύχος ΣΤ21-Σελ.79 Υποτροφίες 24.Β.ζ.3-4 